CELEX: 32022D0429
Language: da
Date: 2022-03-15 00:00:00
Title: Rådets afgørelse (FUSP) 2022/429 af 15. marts 2022 om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed

15.3.2022   
               
               
                  DA
               
               
                  Den Europæiske Unions Tidende
               
               
                  LI 87/44
               
            
         RÅDETS AFGØRELSE (FUSP) 2022/429
         af 15. marts 2022
         om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 17. marts 2014 vedtog Rådet afgørelse 2014/145/FUSP (1).
                  
               
                     (2)
                  
                  
                     Unionen er fortsat urokkelig i sin støtte til Ukraines suverænitet og territoriale integritet.
                  
               
                     (3)
                  
                  
                     Den 24. februar 2022 annoncerede præsidenten for Den Russiske Føderation en militær operation i Ukraine, og russiske væbnede styrker indledte et angreb på Ukraine. Dette angreb er en åbenbar krænkelse af Ukraines territoriale integritet, suverænitet og uafhængighed.
                  
               
                     (4)
                  
                  
                     I sine konklusioner af 24. februar 2022 fordømte Det Europæiske Råd på det kraftigste Den Russiske Føderations uprovokerede og uberettigede militære aggression mod Ukraine. Med sine ulovlige militære aktioner overtræder Rusland groft folkeretten og De Forenede Nationers pagts principper og underminerer europæisk og global sikkerhed og stabilitet. Det Europæiske Råd blev i tæt samarbejde med Unionens partnere og allierede enigt om yderligere restriktive foranstaltninger, der vil få omfattende og alvorlige konsekvenser for Rusland på grund af dets handlinger.
                  
               
                     (5)
                  
                  
                     Den 25. februar 2022 vedtog Rådet afgørelse (FUSP) 2022/329 (2), som ændrede kriterierne for opførelsen på listen til at omfatte personer og enheder, der støtter eller drager fordel af Den Russiske Føderations regering, personer og enheder, der udgør en betydelig indtægtskilde for Den Russiske Føderations regering, og fysiske eller juridiske personer med tilknytning til de personer eller enheder, der er opført på listen.
                  
               
                     (6)
                  
                  
                     I betragtning af den alvorlige situation finder Rådet, at 15 personer og ni enheder bør tilføjes på listen over personer, enheder og organer, der er omfattet af restriktive foranstaltninger, jf. bilaget til afgørelse 2014/145/FUSP.
                  
               
                     (7)
                  
                  
                     Afgørelse 2014/145/FUSP bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Bilaget til afgørelse 2014/145/FUSP ændres som anført i bilaget til nærværende afgørelse.
         
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 15. marts 2022.
            
               
                  På Rådets vegne
               
               J.-Y. LE DRIAN
               
                  Formand
               
            
         
         
            (1)  Rådets afgørelse 2014/145/FUSP af 17. marts 2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT L 78 af 17.3.2014, s. 16).
         
            (2)  Rådets afgørelse (FUSP) 2022/329 af 25. februar 2022 om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT L 50 af 25.2.2022, s. 1).
      
      
         
            BILAG
            Følgende personer og enheder tilføjes på listen over personer, enheder og organer i bilaget til afgørelse 2014/145/FUSP:
            
               Personer
            
            
               
                            
                        
                        
                           Navn
                        
                        
                           Identificerende oplysninger
                        
                        
                           Begrundelse
                        
                        
                           Dato for opførelse på listen
                        
                     
                           »879
                        
                        
                           Roman Arkadyevich ABRAMOVICH (russisk: Роман Аркадьевич Абрамович)
                        
                        
                           Oligark tæt på Vladimir Putin. Storaktionær i Evraz. Tidligere guvernør for Chukotka.
                           Fødselsdato: 24.10.1966
                           Fødested: Saratov, Den Russiske Føderation
                           Nationalitet: russisk
                           Køn: mand
                           Tilknyttede personer: Vladimir Putin
                           Tilknyttede enheder: Chelsea F.C., Evraz Group SA, LLC Evraz Holding, Millhouse Capital.
                        
                        
                           Roman Abramovich er en russisk oligark, som længe har haft tætte forbindelser til Vladimir Putin. Han har haft privilegeret adgang til præsidenten og opretholdt meget gode forbindelser med ham. Denne forbindelse med den russiske leder hjalp ham med at bevare sin betydelige rigdom. Han er storaktionær i stålkoncernen Evraz, som er en af Ruslands største skatteydere.
                           Han har derfor draget fordel af russiske beslutningstagere, der er ansvarlige for annekteringen af Krim eller destabiliseringen af det østlige Ukraine. Han er også en de fremtrædende russiske erhvervsfolk, der er involveret i økonomiske sektorer, der udgør en betydelig indtægtskilde for Den Russiske Føderations regering, der er ansvarlig for annekteringen af Krim og destabiliseringen af Ukraine.
                        
                        
                           15.3.2022
                        
                     
                           880
                        
                        
                           German Borisovich KHAN (russisk: Герман Борисович Хан)
                        
                        
                           Oligark tæt på Vladimir Putin. En af hovedaktionærerne i Alfa Group
                           Fødselsdato: 24.10.1961
                           Fødested: Kyiv, Ukraine
                           Nationalitet: russisk
                           Køn: mand
                           Tilknyttede personer: Vladimir Putin, Mikhail Fridman, Petr Aven, Alexey Kuzmichev
                           Tilknyttede enheder: Alfa Group, Alfa Bank
                        
                        
                           German Khan er storaktionær i konglomeratet Alfa Group, der omfatter Alfa Bank, som er en af Ruslands største skatteydere. Han menes at være en af de mest indflydelsesrige personer i Rusland. I lighed med andre ejere af Alfa Bank (Mikhail Fridman og Petr Aven) har han et tæt forhold til Vladimir Putin og fortsætter med at udveksle betydelige tjenester med ham. Ejerne af Alfa Group har forretningsmæssige og juridiske fordele ved dette forhold. Vladimir Putins ældste datter Maria ledte et velgørenhedsprojekt, Alfa-Endo, som blev finansieret af Alfa Bank. Vladimir Putin belønnede Alfa Groups loyalitet over for de russiske myndigheder ved at yde politisk bistand til Alfa Groups udenlandske investeringsplaner.
                           Han har derfor materielt eller finansielt aktivt støttet og draget fordel af russiske beslutningstagere, der er ansvarlige for annekteringen af Krim eller destabiliseringen af Ukraine. Han er også en de fremtrædende russiske erhvervsfolk, der er involveret i økonomiske sektorer, der udgør en betydelig indtægtskilde for Den Russiske Føderations regering, der er ansvarlig for annekteringen af Krim og destabiliseringen af Ukraine.
                        
                        
                           15.3.2022
                        
                     
                           881
                        
                        
                           Viktor Filippovich RASHNIKOV (russisk: Виктор Филиппович Рашников)
                        
                        
                           Oligark. Ejer, bestyrelsesformand og formand for udvalget for strategisk planlægning i Magnitogorsk Iron & Steel Works (MMK).
                           Fødselsdato: 3.10.1948
                           Fødested: Magnitorsk, Den Russiske Føderation
                           Nationalitet: russisk
                           Køn: mand
                           Tilknyttede enheder: Magnitogorsk Iron & Steel Works (MMK)
                        
                        
                           Viktor Rashnikov er en fremtrædende russisk oligark, som er ejer af og bestyrelsesformand for virksomheden Magnitogorsk Iron & Steel Works (MMK). MMK er en af Ruslands største skatteydere. Virksomhedens skattebyrde er steget på det seneste, hvilket har ført til betydeligt højere indtægter til det russiske statsbudget.
                           Han er derfor en fremtrædende russisk forretningsmand involveret i økonomiske sektorer, der udgør en betydelig indtægtskilde for Den Russiske Føderations regering, der er ansvarlig for annekteringen af Krim og destabiliseringen af Ukraine.
                        
                        
                           15.3.2022
                        
                     
                           882
                        
                        
                           Alexey Viktorovich KUZMICHEV (russisk: Алексей Викторович Кузьмичёв)
                        
                        
                           Oligark tæt på Vladimir Putin. En af hovedaktionærerne i Alfa Group.
                           Fødselsdato: 15.10.1962
                           Fødested: Kirov, Den Russiske Føderation
                           Nationalitet: russisk
                           Køn: mand
                           Tilknyttede personer: Vladimir Putin, Mikhail Fridman, Petr Aven, German Khan
                           Tilknyttede enheder: Alfa Group, Alfa Bank
                        
                        
                           Alexey Kuzmichev er storaktionær i konglomeratet Alfa Group, der omfatter Alfa Bank, som er en af Ruslands største skatteydere. Han menes at være en af de mest indflydelsesrige personer i Rusland. Han har veletablerede forbindelser til den russiske præsident. Vladimir Putins ældste datter Maria ledte et velgørenhedsprojekt, Alfa-Endo, som blev finansieret af Alfa Bank. Vladimir Putin belønnede Alfa Groups loyalitet over for de russiske myndigheder ved at yde politisk bistand til Alfa Groups udenlandske investeringsplaner.
                           Han har derfor materielt eller finansielt aktivt støttet og draget fordel af russiske beslutningstagere, der er ansvarlige for annekteringen af Krim eller destabiliseringen af Ukraine. Han er også en fremtrædende russisk forretningsmand involveret i økonomiske sektorer, der udgør en betydelig indtægtskilde for Den Russiske Føderations regering, der er ansvarlig for annekteringen af Krim og destabiliseringen af Ukraine.
                        
                        
                           15.3.2022
                        
                     
                           883
                        
                        
                           Alexander Alexandrovich MIKHEEV (russisk: Александр Александрович Михеев)
                        
                        
                           Administrerende direktør for JSC Rosoboronexport
                           Fødselsdato: 18.11.1961
                           Fødested: Moskva, Den Russiske Føderation
                           Nationalitet: russisk
                           Køn: mand
                           Tilknyttede personer: Sergey Chemezov
                           Tilknyttede enheder: Rosoboronexport, Rostec, Federal Service of Military-Technical Cooperation
                        
                        
                           Alexander Mikheev er administrerende direktør for Rosoboronexport, Ruslands eneste officielle statslige formidler vedrørende eksport og import af militære produkter, teknologier og tjenester samt produkter, teknologier og tjenester med dobbelt anvendelse. Rosonboroneksport er et datterselskab af Rostec, et statsejet selskab, som kontrollerer forskning og udvikling inden for militære teknologier og ejer adskillige produktionsfaciliteter, som spiller en afgørende rolle i forbindelse med udrulningen af disse teknologier til operationer på slagmarken. Våbensalg er en vigtig indtægtskilde for den russiske regering. De anvendes også til at fremme Ruslands økonomiske og strategiske mål. Fra 2000 til 2020 solgte Rosoboronexport våben til en værdi af 180 mia. USD til udenlandske kunder.
                           Han er derfor en fremtrædende forretningsmand involveret i økonomiske sektorer, der udgør en betydelig indtægtskilde for Den Russiske Føderations regering, der er ansvarlig for annekteringen af Krim og destabiliseringen af Ukraine.
                        
                        
                           15.3.2022
                        
                     
                           884
                        
                        
                           Alexander Nikolayevich SHOKHIN (russisk: Александр Николаевич ШОХИН)
                        
                        
                           Formand for bestyrelsen for Russian Union of Industrialists and Entrepreneurs
                           Næstformand i bestyrelsen for Mechel PAO
                           Medlem af præsidiet for det øverste råd for det politiske parti »Forenet Rusland«
                           Fødselsdato: 25.12.1951
                           Fødested: Savinskoye, Kirillovskydistriktet, Den Russiske Føderation
                           Nationalitet: russisk
                           Køn: mand
                        
                        
                           Alexander Nikolayevich Shokhin er formand for Russian Union of Industrialists and Entrepreneurs — en lobbygruppe, der fremmer erhvervslivets interesser i Rusland. Han er også næstformand for bestyrelsen for Mechel PAO — en af de førende russiske mine- og metalvirksomheder, som er en indtægtskilde for Den Russiske Føderations regering.
                           Efter Ruslands annektering af Krim gav Shokhin offentligt udtryk for, at der var behov for at lede flere russiske investeringer til Krim for at styre uden om en eventuel økonomisk blokade fra Vesten. Den 24. februar 2022 deltog Shokhin i et møde mellem oligarker i Kreml med Vladimir Putin for at drøfte konsekvenserne af reaktionen i kølvandet på de vestlige sanktioner. Det forhold, at han blev indbudt til at deltage i dette møde, viser, at han er medlem af inderkredsen af oligarker tæt på Vladimir Putin, og at han støtter eller gennemfører tiltag eller politikker, der underminerer eller truer Ukraines territoriale integritet, suverænitet og uafhængighed samt stabiliteten og sikkerheden i Ukraine.
                        
                        
                           15.3.2022
                        
                     
                            
                        
                        
                            
                        
                        
                            
                        
                        
                           Det viser også, at han er en af de fremtrædende erhvervsfolk, der er involveret i økonomiske sektorer, der udgør en betydelig indtægtskilde for Ruslands regering, der er ansvarlig for annekteringen af Krim og destabiliseringen af Ukraine.
                        
                        
                            
                        
                     
                           885
                        
                        
                           Andrey Valerievich RYUMIN (russisk: Андрей Валерьевич Рюмин)
                        
                        
                           Administrerende direktør for Rosseti PJSC (tidligere, indtil august 2014, kendt som Russian Grids), bestyrelsesformand
                           Fødselsdato: 12.6.1980
                           Nationalitet: russisk
                           Køn: mand
                        
                        
                           Andrey Ryumin, administrerende direktør for Rosseti PJSC, en virksomhed, der kontrolleres af den russiske stat, og som er operatør af energinet, leverer teknologiske tilslutningstjenester, eltransmission og distributionstjenester i Rusland.
                           Rosseti PJSC har opført »Port« -transformerstationen, som leverer drivkraften til jernbanen over Krimbroen og forsyner tørlastdelen af havnen i Taman samt motorveje, navnlig motorvejen M25 Novorossiysk-Kertjstrædet.
                        
                        
                           15.3.2022
                        
                     
                            
                        
                        
                            
                        
                        
                            
                        
                        
                           Den 24. februar 2022 deltog Ryumin i et møde mellem oligarker i Kreml med Vladimir Putin for at drøfte konsekvenserne af reaktionen i kølvandet på de vestlige sanktioner. Det forhold, at han blev indbudt til at deltage i dette møde, viser, at han er medlem af inderkredsen af oligarker tæt på Vladimir Putin, og at han støtter eller gennemfører tiltag eller politikker, der underminerer eller truer Ukraines territoriale integritet, suverænitet og uafhængighed samt stabiliteten og sikkerheden i Ukraine.
                        
                        
                            
                        
                     
                           Det viser også, at han er en af de fremtrædende erhvervsfolk, der er involveret i den økonomiske sektor, der udgør en betydelig indtægtskilde for Den Russiske Føderations regering, der er ansvarlig for annekteringen af Krim og destabiliseringen af Ukraine.
                        
                     
                           886
                        
                        
                           Armen Sumbatovich GASPARYAN (russisk: Армен Сумбатович ГAСПАРЯН)
                        
                        
                           Kommentator, propagandist, medlem af bestyrelsen for »Russia Today«
                           Fødselsdato: 4.7.1975
                           Fødested: Moskva, Den Russiske Føderation
                           Nationalitet: russisk
                        
                        
                           Armen Gasparyan har sin egen udsendelse »Nablyudenye« på det russiske medieforetagende Sputnik og en radioudsendelse på »Vesti FM«. Han udgiver også bøger og lydbøger og fungerer som ekspert i en anden propagandists, Vladimir Solovyovs, radioudsendelse »Polnyi kontakt« (»Fuld kontakt«).
                           Gasparian har konsekvent spredt fortællinger, der er i overensstemmelse med Kremls propaganda. Han har gjort brug af logiske fejlslutninger til at forklare internationale forhold, benægtet ukrainsk suverænitet over Krim og forsvaret Ruslands handlinger i Kertjstrædet, da det kaprede et ukrainsk skib.
                        
                        
                           15.3.2022
                        
                     
                            
                        
                        
                            
                        
                        
                           Køn: mand
                        
                        
                           Han offentliggør fortsat prorussisk propaganda i forbindelse med den russiske invasion af Ukraine og benægter aktivt Ukraines suverænitet.
                           Han støtter derfor aktivt tiltag eller politikker, der underminerer eller truer Ukraines territoriale integritet, suverænitet og uafhængighed samt stabiliteten og sikkerheden i Ukraine.
                        
                        
                            
                        
                     
                           887
                        
                        
                           Artyom/Artem Grigoryevich SHEYNIN (russisk: Артём Григорьевич ШЕЙНИН)
                        
                        
                           Russisk propagandist og vært for talkshowet »Vremya Pokazhet« (»Vi får se«) på den statskontrollerede Channel One (russisk: Первый канал)
                           Fødselsdato: 26.1.1966
                           Fødested: Moskva, Den Russiske Føderation
                           Køn: mand
                           Nationalitet: russisk
                        
                        
                           Artyom Sheynin er en russisk propagandist og vært for talkshowet »Vremya Pokazhet« (»Vi får se«) på den statskontrollerede Channel One. Han har fremsat kommentarer til støtte for den ulovlige annektering af Krim og anerkendelsen af de såkaldte folkerepublikker Donetsks og Lugansks uafhængighed. I sine direkte udsendelser fremmer Sheynin etnisk had mellem ukrainere og russere, benægter Ukraines suverænitet og territoriale integritet og bagvasker Putins modstandere i Rusland.
                           Om den 24. februar 2022, dagen for Ruslands fuldstændige, uberettigede militære aggression mod Ukraine, har Sheynin sagt, at den russiske operation i Ukraine var uundgåelig, og at dens formål var at tvinge de ukrainske myndigheder til at opretholde freden.
                           Han støtter derfor aktivt tiltag eller politikker, der underminerer eller truer Ukraines territoriale integritet, suverænitet og uafhængighed samt stabiliteten og sikkerheden i Ukraine.
                        
                        
                           15.3.2022
                        
                     
                           888
                        
                        
                           Dmitry Yevgenevich KULIKOV (russisk: Дмитрий Евгеньевич КУЛИКОВ)
                        
                        
                           Ekspert for Den Russiske Føderations Statsdumas udvalg vedrørende Uafhængige Stater (SNG) og forbindelser med landsmænd.
                           Filmproducent, TV- og radiovært.
                           Medlem af det offentlige råd under Den Russiske Føderations forsvarsministerium
                           Fødselsdato: 18.11.1967
                           Fødested: Shakhtyorsk, Donbasregionen, Ukraine
                           Nationalitet: russisk
                           Køn: mand
                        
                        
                           Dmitry Kulikov er pro-Kreml-propagandist. Han har offentligt fremsat kommentarer på de statsejede TV-kanaler i overensstemmelse med Kremls fortælling om situationen i Donbasregionen. Han har også retfærdiggjort de russiske myndigheders handlinger, der truer Ukraines integritet og territoriale suverænitet, såsom suspenderingen af gennemførelsen af Minskaftalerne eller beslutningen om at anerkende de »uafhængige republikker Donbas og Luhansk«.
                           Han støtter derfor aktivt tiltag eller politikker, der underminerer eller truer Ukraines territoriale integritet, suverænitet og uafhængighed samt stabiliteten og sikkerheden i Ukraine.
                        
                        
                           15.3.2022
                        
                     
                           889
                        
                        
                           Konstantin Lvovich ERNST (russisk: Константин Львович ЭРНСТ)
                        
                        
                           Administrerende direktør for Channel One Russia (russisk: Первый канал)
                           Fødselsdato: 6.2.1961
                           Fødested: Moskva, Den Russiske Føderation
                           Nationalitet: russisk
                           Køn: mand
                        
                        
                           Konstantin Ernst er administrerende direktør for Channel One Russia — en af de største russiske medievirksomheder, som de russiske myndigheder i mange år har anvendt til propagandaformål. I denne stilling er han ansvarlig for at organisere og udbrede de russiske myndigheders antiukrainske propaganda.
                           Han har også modtaget de højeste statslige udmærkelser, herunder ordenen for tjenester for fædrelandet og venskabsordenen, rosende skrivelser og priser fra Den Russiske Føderations regering og præsident samt medaljen for deltagere i militæroperationen i Syrien.
                           Han støtter derfor tiltag eller politikker, der underminerer eller truer Ukraines territoriale integritet, suverænitet og uafhængighed samt stabiliteten og sikkerheden i Ukraine. Han er også en af de fremtrædende erhvervsfolk, der er involveret i økonomiske sektorer, der udgør en betydelig indtægtskilde for Ruslands regering, der er ansvarlig for annekteringen af Krim og destabiliseringen af Ukraine.
                        
                        
                           15.3.2022
                        
                     
                           890
                        
                        
                           Marina Vladimirovna SECHINA (russisk: Марина Владимировна СЕЧИНА)
                        
                        
                           Ejer af LLC »Stankoflot«
                           Fødselsdato: 1962
                           Nationalitet: russisk
                           Køn: kvinde
                        
                        
                           Marina Sechina er tidligere hustru til Igor Sechin, den administrerende direktør for Rosneft. Hun har udnyttet forbindelser til forskellige aktører i den russiske regering og russiske erhvervsstrukturer, herunder til sin tidligere mand, til personlig fordel.
                           Virksomheder, der er ejet af Sechina, deltog i forberedelsen af De Olympiske Vinterlege i Sotji i 2014. Hun ejer LLC »Stankoflot«, som får kontrakter uden udbud med State Corporation for Assistance to Development, Production and Export of Advanced Technology Industrial Product (Rostec). Desuden er hun leder af FTSSR CJSC og ejer af en andel i RK-Telekom.
                           Hun drager derfor fordel af russiske beslutningstagere, der er ansvarlige for annekteringen af Krim eller destabiliseringen af Ukraine, og af Den Russiske Føderations regering, som er ansvarlig for annekteringen af Krim og destabiliseringen af Ukraine.
                        
                        
                           15.3.2022
                        
                     
                           891
                        
                        
                           Suleyman Abusaidovich KERIMOV (russisk: Сулейман Абусаидович КЕРИМОВ)
                        
                        
                           Ejer af den finansielle og industrielle koncern Nafta Moscow
                           Medlem af føderationsrådet i Republikken Dagestan
                           Fødselsdato: 12.3.1966
                           Fødested: Derbent, Dagestan, Den Russiske Føderation
                           Nationalitet: russisk
                           Køn: mand
                        
                        
                           Suleyman Kerimov er ejer af den finansielle og industrielle koncern Nafta Moscow. Kerimovs og hans families nettoformue anslås til 9,8 mia. USD. Han har modtaget store pengebeløb fra Sergei Roldugin, som varetager Vladimir Putins formue.
                           Den 24. februar 2022 deltog Kerimov i et møde mellem oligarker i Kreml med Vladimir Putin for at drøfte konsekvenserne af reaktionen i kølvandet på de vestlige sanktioner. Det forhold, at han blev indbudt til at deltage i dette møde, viser, at han er medlem af inderkredsen af oligarker tæt på Vladimir Putin, og at han støtter eller gennemfører tiltag eller politikker, der underminerer eller truer Ukraines territoriale integritet, suverænitet og uafhængighed samt stabiliteten og sikkerheden i Ukraine.
                        
                        
                           15.3.2022
                        
                     
                            
                        
                        
                            
                        
                        
                            
                        
                        
                           Han er derfor en fremtrædende forretningsmand involveret i økonomiske sektorer, der udgør en betydelig indtægtskilde for Den Russiske Føderations regering, der er ansvarlig for annekteringen af Krim og destabiliseringen af Ukraine.
                        
                        
                            
                        
                     
                           892
                        
                        
                           Tigran Oganesovich KHUDAVERDYAN (russisk: Тигран Оганесович ХУДАВЕРДЯН)
                        
                        
                           Administrerende direktør og viceadministrerende direktør for Yandex NV
                           Fødselsdato: 28.12.1981
                           Fødested: Jerevan, Armenien
                           Nationalitet: armensk
                           Køn: mand
                        
                        
                           Tigran Khudaverdyan er administrerende direktør for Yandex — en af de førende teknologivirksomheder i Rusland, som er specialiseret i intelligente produkter og tjenester, der drives af maskinindlæring. Yandex' tidligere nyhedschef anklagede virksomheden for at være et »hovedelement i at skjule oplysninger« for russerne om krigen i Ukraine. Desuden har virksomheden advaret russiske brugere, der ledte efter nyheder om Ukraine på dens søgemaskine, om upålidelige oplysninger på internettet, efter den russiske regering truede russiske medier i forhold til, hvad de udgiver.
                        
                        
                           15.3.2022
                        
                     
                            
                        
                        
                            
                        
                        
                            
                        
                        
                           Den 24. februar 2022 deltog Khudaverdyan i et møde mellem oligarker i Kreml med Vladimir Putin for at drøfte konsekvenserne af reaktionen i kølvandet på de vestlige sanktioner. Det forhold, at han er blevet indbudt til at deltage i dette møde, viser, at han er medlem af inderkredsen af oligarker tæt på Vladimir Putin, og at han støtter eller gennemfører tiltag eller politikker, der underminerer eller truer Ukraines territoriale integritet, suverænitet og uafhængighed samt stabiliteten og sikkerheden i Ukraine. Desuden er han en af de fremtrædende erhvervsfolk, der er involveret i økonomiske sektorer, der udgør en betydelig indtægtskilde for Den Russiske Føderations regering, der er ansvarlig for annekteringen af Krim og destabiliseringen af Ukraine.
                        
                        
                            
                        
                     
                           893
                        
                        
                           Vladimir Valerievich RASHEVSKY/Vladimir Valeryevich RASHEVSKIY
                           (russisk: Владимир Валерьевич РАШЕВСКИЙ)
                        
                        
                           Administrerende direktør og direktør for EuroChem Group AG
                           Fødselsdato: 29.9.1973
                           Fødested: Moskva, Den Russiske Føderation
                           Nationalitet: russisk
                           Køn: mand
                        
                        
                           Vladimir Rashevsky er administrerende direktør og direktør for EuroChem Group AG, en af verdens største producenter af mineralske gødningsstoffer. Tidligere (mellem 2004 og 2020) var han administrerende direktør for kulselskabet JSC SUEK. Det drejer sig om store russiske virksomheder, der har den russiske milliardær Andrei Melnichenko som medejer, og som genererer og skaber store indtægter for Ruslands regering. De samarbejder også med de russiske myndigheder, herunder Vladimir Putin. Virksomhederne i EuroChem Group leverede ammoniumnitrat til de besatte områder i Donbas. SUEK underskrev kontrakter med krimske sanatorier om de ansattes sundhedsprogrammer.
                           Han støtter derfor materielt eller finansielt eller drager fordel af Den Russiske Føderations regering, der er ansvarlig for annekteringen af Krim og destabiliseringen af Ukraine.
                           Den 24. februar 2022 deltog Rashevsky i et møde mellem oligarker i Kreml med Vladimir Putin for at drøfte konsekvenserne af reaktionen i kølvandet på de vestlige sanktioner. Det forhold, at han blevindbudt til at deltage i dette møde, viser, at han er medlem af inderkredsen af oligarker tæt på Vladimir Putin, og at han støtter eller gennemfører tiltag eller politikker, der underminerer eller truer Ukraines territoriale integritet, suverænitet og uafhængighed samt stabiliteten og sikkerheden i Ukraine.
                        
                        
                           15.3.2022«
                        
                     
            
               Enheder
            
            
               
                            
                        
                        
                           Navn
                        
                        
                           Identificerende oplysninger
                        
                        
                           Begrundelse
                        
                        
                           Dato for opførelse på listen
                        
                     
                           »57
                        
                        
                           ROSNEFT AERO (RN AERO) (russisk: Роснефть-Аэро / РН-Аэро)
                        
                        
                           Adresse: 15, Malaya Kaluzhskaya Str., Moskva, 119071, Den Russiske Føderation
                           Telefon: +7 (499) 517-76-56, +7 (499) 517-76-55 (fax)
                           Webside: https://www.rosneft-aero.ru/en/
                           E-mail: info@rn-aero.rosneft.ru
                        
                        
                           Rosneft Aero leverer jetbrændstof til lufthavnen i Simferopol, der giver adgang til flyforbindelser mellem det ulovligt annekterede Krim og Sevastopol og Rusland. Dermed bidrager det til konsolideringen af Krimhalvøen i Den Russiske Føderation.
                           Derfor støtter Rosneft Aero materielt eller finansielt tiltag, der underminerer eller truer Ukraines territoriale integritet, suverænitet og uafhængighed.
                        
                        
                           15.3.2022
                        
                     
                           58
                        
                        
                           JSC ROSOBORONEXP ORT (russisk: AO Рособоронэкспорт)
                        
                        
                           Adresse: 27 Stromynka Str., Moskva, 107076, Den Russiske Føderation
                           Telefon: +7 (495) 739 60 17 / +7 (495) 534 61 40
                           Webside: http://roe.ru/eng/
                           E-mail: roe@roe.ru
                        
                        
                           Rosoboronexport er Ruslands eneste officielle statslige formidler vedrørende eksport og import af militære produkter, teknologier og tjenester samt produkter, teknologier og tjenester med dobbelt anvendelse. Rosonboroneksport er et datterselskab af Rostec, et statsejet selskab, som kontrollerer forskning og udvikling inden for militære teknologier og ejer adskillige produktionsfaciliteter, som spiller en afgørende rolle i forbindelse med udrulningen af disse teknologier til operationer på slagmarken. Våbensalg er en vigtig kilde til hård valuta for den russiske regering. Det anvendes også til at fremme Ruslands økonomiske og strategiske mål. Fra 2000 til 2020 solgte Rosoboronexport våben til en værdi af 180 mia. USD til udenlandske kunder.
                           Rosoboronexport er derfor involveret i økonomiske sektorer, der udgør en betydelig indtægtskilde for Den Russiske Føderations regering, der er ansvarlig for annekteringen af Krim og destabiliseringen af Ukraine.
                        
                        
                           15.3.2022
                        
                     
                           59
                        
                        
                           JSC NPO High Precision Systems (russisk: АО НПО Высокоточные комплексы)
                        
                        
                           Adresse: 7 Kievskaya Str., Moskva, 121059, Den Russiske Føderation
                           Telefon: +7 (495) 981-92-77, Fax: +7 (495) 981-92-78
                           E-mail: npovk@npovk.ru
                           Webside: https://www.npovk.ru
                        
                        
                           High Precision Systems er en russisk udvikler og producent af våben. Det er førende inden for konstruktion og produktion af taktiske ballistiske missilsystemer i Rusland. High Precision Systems er et datterselskab af Rostec.
                           De russiske væbnede styrker brugte våben produceret af High Precision Systems under den ulovlige russiske invasion af Ukraine i 2022. Derfor er High Precision Systems ansvarligt for materielt eller finansielt at støtte tiltag, der underminerer eller truer Ukraines territoriale integritet, suverænitet og uafhængighed.
                        
                        
                           15.3.2022
                        
                     
                           60
                        
                        
                           JSC Kurganmashzavod (russisk: ПАО Курганмашзавод)
                        
                        
                           Adresse: 17 1J Mashinostroitely Ave., 640021, Kurgan, Den Russiske Føderation
                           Telefon: +7 (3522) 23-20-83, +7 (3522) 47-19-99; Fax: +7 (3522) 23-20-71, +7 (3522) 23-20-82
                           E-mail: kmz@kmz.ru
                           Webside: https://www.kurganmash.ru
                        
                        
                           Kurganmashzavod er en stor russisk militær industrivirksomhed. BMP-3 infanterikampkøretøjer leveret af Kurganmashzavod til de russiske væbnede styrker blev anvendt af Rusland under den ulovlige invasion af Ukraine i 2022.
                           Derfor er Kurganmashzavod ansvarlig for materielt eller finansielt at støtte tiltag, der underminerer eller truer Ukraines territoriale integritet, suverænitet og uafhængighed.
                        
                        
                           15.3.2022
                        
                     
                           61
                        
                        
                           JSC Russian Helicopters (russisk: AO Вертолеты России)
                        
                        
                           Adresse: 1 Bolshaya Pionerskaya Str., 115054, Moskva, Den Russiske Føderation
                           Telefon: +7 (495) 981-63-67
                           Webside: http://www.russianhelicopters.aero
                           E-mail: info@rhc.aero
                        
                        
                           Russian Helicopters er en stor russisk producent af helikoptere. Ka-52 »Alligator«-militærhelikoptere fremstillet af Russian Helicopters blev anvendt af Rusland under den ulovlige invasion af Ukraine i 2022.
                           Derfor er Russian Helicopters ansvarlig for materielt eller finansielt at støtte tiltag, der underminerer eller truer Ukraines territoriale integritet, suverænitet og uafhængighed.
                        
                        
                           15.3.2022
                        
                     
                           62
                        
                        
                           PJSC United Aircraft Corporation (russisk: ПАО Объединённая авиастроительная корпорация)
                        
                        
                           Adresse: 1 Bolshaya. Pionerskaya Str., 115054, Moskva, Den Russiske Føderation
                           Telefon: +7 (495) 926-1420
                           Webside: https://www.uacrussia.ru/
                           E-mail: office@uacrussia.ru
                        
                        
                           United Aircraft Corporation er en russisk producent af civile og militære luftfartøjer. Sammen med sine tilknyttede virksomheder kontrollerer den 100 % af Ruslands militære flyproduktion.
                           Jagerfly fremstillet af United Aircraft Corporation blev anvendt af Rusland under den ulovlige invasion af Ukraine i 2022.
                           Derfor er United Aircraft Corporation ansvarlig for materielt eller finansielt at støtte tiltag, der underminerer eller truer Ukraines territoriale integritet, suverænitet og uafhængighed.
                        
                        
                           15.3.2022
                        
                     
                           63
                        
                        
                           JSC United Shipbuilding Corporation (russisk: АО Объединённая Судостроительная Корпорация)
                        
                        
                           Adresse: 11 Bolshaya Tatarskaya Str., Moskva 115184, Den Russiske Føderation
                           Telefon: +7 495 617 33 00
                           Webside: https://www.aoosk.ru
                           E-mail: info@aoosk.ru
                        
                        
                           United Shipbuilding Corporation er et russisk statsejet skibsbygningskonglomerat, som er den største leverandør af militære krigsskibe til den russiske flåde. Det ejer flere skibsværfter og designbureauer.
                           Det store landgangsskib under »Pyotr Morgunov«-projekt 11711, der blev bygget af United Shipbuilding Corporation, deltog i den ulovlige russiske invasion af Ukraine i 2022. Sortehavsflådens patruljeskib under »Vasily Bykov«-projekt 22160, der er designet af United Shipbuilding Corporation, deltog også i den russiske aggression mod Ukraine.
                           Desuden har designbureauet »Almaz«, der ejes af United Shipbuilding Corporation, udviklet korvetter under projekt 22800, hvoraf nogle blev bygget på skibsværfterne på det ulovligt annekterede Krim og Sevastopol, hvilket bidrog til militariseringen af Krimhalvøen.
                           Derfor er JSC United Shipbuilding Corporation ansvarlig for materielt eller finansielt at støtte tiltag, der underminerer eller truer Ukraines territoriale integritet, suverænitet og uafhængighed.
                        
                        
                           15.3.2022
                        
                     
                           64
                        
                        
                           JSC Research and Production Corporation URALVAGONZAV OD (russisk: АО »Научно-производственная корпорация УралВагонЗавод«)
                        
                        
                           Adresse: 28 Vostochnoe shosse., 622007, Nizhny Tagil, Sverdlovskregionen, Den Russiske Føderation
                           Telefon: +7 3435 34 5000; +7 3435 33 47 12
                           E-mail: web@uvz.ru
                           Webside: http://uralvagonzavod.ru
                        
                        
                           Uralvagonzavod er et stort russisk maskinbygningsselskab. Det er den eneste producent af kampvogne i Rusland.
                           De T-72B3-kampvogne, som Uralvagonzavod leverede til de russiske væbnede styrker, blev anvendt af Rusland under den ulovlige invasion af Ukraine i 2022. Derfor er Uralvagonzavod ansvarlig for materielt eller finansielt at støtte tiltag, der underminerer eller truer Ukraines territoriale integritet, suverænitet og uafhængighed.
                        
                        
                           15.3.2022
                        
                     
                           65
                        
                        
                           JSC Zelenodolsk Shipyard [A.M. Gorky Zelenodolsk Plant] (russisk: АО »Зеленодольский завод имени А. М. Горького«)
                        
                        
                           Adresse: 5, Zavodskaya Str., 422546 Zelenodolsk, Republikken Tatarstan, Den Russiske Føderation
                           Telefon: +7 (84371) 5-76-10, Fax: +7 (84371) 5-78-00
                           Webside: https://www.zdship.ru
                           E-mail: nfo@zdship.ru
                        
                        
                           Zelenodolsk Shipyard er en af de største skibsbygningsvirksomheder i Rusland. Den byggede »Vasily Bykov«, et patruljeskib i Sortehavsflåden, som deltog i den ulovlige russiske invasion af Ukraine i 2022. Den 24. februar 2022 angreb »Vasily Bykov« ukrainske soldater, der forsvarede øen Snake.
                           Derfor er Zelenodolsk Shipyard ansvarlig for materielt eller finansielt at støtte tiltag, der underminerer eller truer Ukraines territoriale integritet, suverænitet og uafhængighed.
                        
                        
                           15.3.2022«.